น้ำท่วมใต้กระทบสาขาที่ทำการแบงก์เพิ่มขึ้น 17 แห่ง
ธปท.เผยจำนวนสาขาธนาคารพาณิชย์ที่ได้รับผลกระทบจากสถานการณ์น้ำท่วมภาคใต้เพิ่มเป็น 110 สาขา จาก 93 สาขา ส่วนสาขาที่ผิดทำการยังอยู่ที่ 11 สาขาเท่าเดิม
9 ม.ค. 2560

ธปท.เผยจำนวนสาขาธนาคารพาณิชย์ที่ได้รับผลกระทบจากสถานการณ์น้ำท่วมภาคใต้เพิ่มเป็น 110 สาขา จาก 93 สาขา ส่วนสาขาที่ผิดทำการยังอยู่ที่ 11 สาขาเท่าเดิม
นางวิเรขา สันตะพันธุ์ ผู้อำนวยการอาวุโส ฝ่ายกำกับธุรกิจสถาบันการเงิน ธนาคารแห่งประเทศไทย (ธปท.) กล่าวว่า จากการติดตามสถานการณ์การเปิดทำการสาขาในพื้นที่ภาคใต้จากผลกระทบของสถานการณ์น้ำท่วมอย่างใกล้ชิด พบว่า สาขาที่ได้รับผลกระทบส่วนใหญ่เปิดทำการแล้ว ยังเหลือเพียง 23 สาขาที่ยังไม่เปิดทำการ
สำหรับข้อมูลการปิดสาขาของธนาคารพาณิชย์ จากภัยน้ำท่วม ภาคใต้ ณ วันที่ 9 ม.ค. 2560 ณ เวลา 11.00 น. มีดังนี้
1) จำนวนสาขาที่ประสบภัยมีจำนวน 110 สาขา คิดเป็น 12.85% ของสาขาธนาคารพาณิชย์ในภาคใต้ทั้งหมด 856 แห่ง ซึ่งถือว่าได้รับผลกระทบเพิ่มขึ้น 17 สาขา เมื่อเทียบกับยอดที่เคยรายงานเมื่อ 6 ม.ค.2560 ที่ผ่านมา ที่มีจำนวนสาขาธนาคารพาณิชย์ประสบภัยทั้งหมด 93 สาขา คิดเป็น 10.68% ของสาขาธนาคารทั้งหมดในภาคใต้ จากจังหวัดที่ได้รับผลกระทบ 4 จังหวัด
2) จำนวนธนาคารพาณิชย์ที่ขอปิดทำการสาขามีจำนวน  11 แห่ง ซึ่งมีจำนวนเท่ากับที่เคยปิดทำการเมื่อวันที่ 6 ม.ค.ที่ผ่านมา
ทั้งนี้ สามารถจำแนกจำนวนสาขา ตามรายละเอียดของแต่ละธนาคารพาณิชย์ ดังนี้ (ตามรูป)